BOJE

MLADEN KUŠEC

Ovo je ovdje boja plava,  
  
U plavoj boji more spava,  
  
Žutoj boji sunce gori,  
  
U crvenoj junak se bori.  
  
U smeđoj boji medo živi,  
  
Mišić oduvijek je sivi,  
  
Snijeg u bijeloj boji pada,  
  
Kralj u zlatnoj boji vlada.  
  
U crnoj boji noć se skriva,  
  
U zelenoj brza rijeka pliva,  
  
U srebrnoj zvijezde šetaju,  
  
U ljubičastoj ljubice cvjetaju.  
  
Sve na ovom svijetu  
  
K’o latice na cvijetu  
  
Uvijek ima svoju boju  
  
A priroda kaže….  
  
KOJU!